Kind verdrink in uitgrawingsterrein | Maroela Media
Die uitgrawingsterrein waar die kinders gaan swem het. (Foto: ER24)
'n Jong seun (12) is dood nadat hy en maats Sondag in 'n uitgrawingsterrein vol water buite Evander in Mpumalanga gaan swem het. Dié uitgrawingsterrein was weens die onlangse swaar reën in die omgewing met water gevul.
Ross Campbell, woordvoerder van ER24, sê in 'n verklaring die plaaslike polisie het die nooddienste omstreeks 17:55 na die toneel ontbied. Die seun se ouers was met hul aankoms reeds op die toneel.
Volgens Campbell het die kind in die moeilikheid beland waarna sy maats gehardloop het om hulp te ontbied.
Die seun se liggaam is met behulp van duikers uit die water gebring waarna nooddienste hom op die toneel dood verklaar het.
Dit is baie jammer om te hoor, die firma wie die uitgrawing gemaak het moet pa staan omdat dit nie beveilig is nie
Ep · 1 maand gelede
Jammer JP Ek stem nie saam Almal van ons het al in quary-gatte loop swem toe ons jonk was. Die kind is 12 en kon verseker nie swem nie wat soek hy daar Tweedens waar was die ouers het hulle toestemming gegee dat hul daar kan loop speel? Dink jy regtig n bordjie sou hulle weggehou het????????